Diari Oficial de la Generalitat Valenciana


Sumari del DOGV 7123, del 02-10-2013 (2013/9430)

Resolució de 2 d'agost de 2013, de la Conselleria d'Hisenda i Administració Pública, per la qual s'adjudica el concurs ARR-36/2013, publicat en el DOCV núm. 7032, de 27 de maig de 2013.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7123

Data del DOGV
:   02-10-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/9430


Data del document
:   02-08-2013

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * contracte de subministraments
    * adjudicació de contracte administratiu

Resolució de 2 d'agost de 2013, de la Conselleria d'Hisenda i Administració Pública, per la qual s'adjudica el concurs ARR-36/2013, publicat en el DOCV núm. 7032, de 27 de maig de 2013. [2013/9430]  
La Generalitat és propietària d'un edifici a València, carrer Colón, número 32, i Pizarro, número 3, que consta actualment d'alta en l'Inventari General de Béns i Drets de la Generalitat amb el codi 46/250/037/000 com a bé de domini públic, adscrit a la Conselleria d'Economia, Indústria, Turisme i Ocupació.   
Per Resolució del conseller d'Hisenda i Administració Pública, de 24 de maig de 2013, es van aprovar els plecs que regixen l'explotació per mitjà d'arrendament de l'edifici esmentat. Tot això condicionat que prèviament a l'adjudicació de l'arrendament, s'adopte la resolució de desafectació del bé immoble del domini públic als efectes assenyalats en l'article 29.2 de la Llei 14/2003, de 10 d'abril, de Patrimoni de la Generalitat, com a conseqüència del trasllat d'espais dels servicis administratius que actualment ocupen l'immoble a altres immobles de la Generalitat.  
L'anunci del concurs va ser publicat en el DOCV número 7032, de 27 de maig de 2013. Durant el termini hàbil obert per a la presentació de proposicions, es va presentar la següent que, una vegada qualificada la documentació administrativa, ha sigut admesa per la mesa del concurs:   
Bershka BSK España, SA, amb CIF D20294218, que va presentar la seua proposició en el Registre General de la Conselleria d'Hisenda i Administració Pública el 26 de juny de 2013, per a l'arrendament de l'edifici en la seua totalitat (opció A del plec que regix el concurs).  
L'acte públic convocat per a l'obertura del sobre B, que conté les millores tècniques ha tingut lloc el 26 de juliol de 2013 i l'acte públic convocat per a l'obertura del sobre C, que conté l'oferta econòmica i les millores que afecten el preu i el termini de l'arrendament ha tingut lloc el 31 de juliol de 2013.   
Realitzada per la mesa de contractació la baremació de les millores oferides pel licitador, d'acord amb allò que s'ha reflectit en l'acta de data 31 de juliol de 2013, s'ha acordat per unanimitat, proposar a Bershka BSK España, SA, amb CIF A-78276854, que ha obtingut un total de 7 punts, com a adjudicatari del concurs ARR 36/2013.  
Per allò que s'ha exposat, havent-se complit totes les fases de tramitació previstes en la legislació vigent i en la Llei 14/2003, de 10 d'abril, de Patrimoni de la Generalitat Valenciana, de conformitat amb la proposta de la mesa de contractació, resolc:  
Primer. Desafectar del domini públic l'immoble situat a València, carrer Colón número 32 i Pizarro número 3 que consta en l'Inventari General de Béns i Drets de la Generalitat amb el codi 46/250/037/000. Esta desafectació produirà efectes, en tot cas, durant el mes de setembre de 2013 en el dia que se subscriga l'acta d'entrega de claus a esta conselleria pel departament a què actualment està adscrit l'immoble, la Conselleria d'Economia, Indústria, Turisme i Ocupació.  
Segon. Declarar vàlid l'acte de licitació i els acords adoptats per la mesa del concurs reflectits en les actes dels dies 2, 26 i en el del dia 31 de juliol de 2013, pel qual es proposa com a adjudicatari del concurs ARR 36/2013 (opció A: arrendament de tot l'edifici) a Bershka BSK España, SA, amb CIF O53429082, que ha obtingut un total de 7 punts.  
  
Tercer. Adjudicar el concurs ARR 36/2013, publicat en el DOCV número 7032, de 27 de maig de 2013, a Bershka Bsk España, SA, amb CIF F76596305 per una renda anual de 992.048 euros (impostos no inclosos), i així com la següent millora a les condicions mínimes requerides en el plec que va regir l'esmentat concurs:  
El pagament s'efectuarà de forma anual i anticipada els 5 primers dies de cada anualitat durant els cinc primers anys de vigència del contracte d'arrendament.  
Descripció de l'immoble objecte d'arrendament.   
La construcció sobre rasant es repartix en tres edificis:  
Edifici principal que dóna al carrer Colón, de sis plantes sobre rasant. Amb fatxada posterior que dóna a un pati interior (d'ara en avant E. Colón)   
Edifici situat en el pati d'illa de cases, amb accés des del principal, de dos plantes sobre rasant (d'ara en avant E. Annex).   
Edifici que dóna al carrer Pizarro, de cinc plantes sobre rasant i connectat amb l'edifici anterior (d'ara en avant E. Pizarro).  
Els tres edificis compartixen una planta de soterrani que ocupa quasi la pràctica totalitat del solar (a excepció de la projecció del portal d'accés). La superfície total construïda és de 6.574 m².  
L'immoble consta inscrit en el Registre de la Propietat de València, número tres a favor de la Generalitat per títol d'agrupació de finques i declaració d'obra nova, al tom 2132, llibre 219 de la Secció de Russafa 1a, foli 121, finca número 9425. No consta divisió horitzontal.   
  
La referència cadastral de l'immoble és 1035989OI3694N2774MB.  
Quart. Requerir l'adjudicatari per a formalitzar el contracte d'arrendament en el termini de quinze dies hàbils comptadors des de l'endemà de la notificació de l'adjudicació, amb l'advertència que si no ho fa, perdrà el dret, amb pèrdua de la fiança, sense perjuí del rescabalament a la Generalitat dels possibles crebants que a esta produïra la inefectividad de l'adjudicació.   
L'entrada en vigor de l'arrendament es produirà en el mes de setembre de 2013, en el moment en què s'efectue l'entrega de claus de l'immoble objecte de l'arrendament per part de la Conselleria d'Economia, Indústria, Turisme i Ocupació.  
L'arrendament es regirà per les estipulacions contingudes en l'esborrany de contracte que acompanya esta resolució.  
Prèviament a la firma del contracte l'adjudicatari s'obliga a constituir una garantia definitiva en metàl·lic equivalent a l'import de dos mensualitats de la renda oferida (IVA inclòs). A més depositarà en metàl·lic una garantia addicional equivalent a quatre mensualitats de la renda oferida (IVA inclòs).   
L'adjudicatari podrà sol·licitar a l'Administració que la garantia provisional depositada per a participar en el concurs siga retinguda en concepte de garantia addicional, i complementar esta per l'import que corresponga fins a aconseguir l'import equivalent a 4 mensualitats (IVA inclòs).   
La garantia definitiva i l'addicional es constituïxen per a respondre del compliment per l'arrendatari de les seues obligacions arrendatícies i seran tornades una vegada finalitzat el contracte.  
Quint. La Generalitat es compromet a posar a la disposició de l'adjudicatari l'immoble objecte d'arrendament, com queda exposat, durant el mes de setembre de 2013. Si es produïra un retard per part de l'Administració en l'entrega de l'edifici el període d'exoneració de renda es prolongarà tants dies com a dies de retard hi haguera en l'entrega de l'immoble per part de la Generalitat, i s'alça l'acta d'entrega a este efecte.   
Sext. Es delega en el director general de Patrimoni resoldre sobre qualsevol qüestió o incidència relativa al contracte, incloses les que afecten l'entrada en vigor i vigència d'este.   
Sèptim. Notificar a l'adjudicatari esta resolució en compliment del que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú.  
  
Contra esta resolució, que és definitiva en via administrativa, i de conformitat amb el que establix la Llei reguladora de Règim Jurídic de les Administracions Públiques i del Procediment Administratiu Comú, i en la Llei reguladora de la Jurisdicció Contenciosa Administrativa, podrà interposar un dels recursos següents:  
Amb caràcter potestatiu, recurs de reposició, davant del conseller d'Hisenda i Administració Pública, en el termini d'un mes comptador des de l'endemà de la recepció d'esta notificació. Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre que ha sigut desestimat i interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la recepció d'esta notificació.  
Tot això sense perjuí que puga exercitar-se qualsevol altre recurs o acció que estime procedent.  
  
València, 2 d'agost de 2013.- El conseller d'Hisenda i Administració Pública: Juan Carlos Moragues Ferrer.